b'\n_START_ARTICLE_\nJerry Siegel\n_START_SECTION_\nPrimers anys\n_START_PARAGRAPH_\nFill d\'immigrants jueus de Litu\xc3\xa0nia, Siegel era el m\xc3\xa9s petit de sis germans. El seu pare, Mitchell, era un pintor de cartells i va recolzar les inclinacions art\xc3\xadstiques del seu fill. Tr\xc3\xa0gicament, Mitchell Siegel va ser mort d\'un tret fet per un lladre a la seva botiga quan Jerry Siegel estava encara a la junior high school._NEWLINE_Siegel era un gran aficionat a les pel\xc2\xb7l\xc3\xadcules, c\xc3\xb2mics, i, especialment, revistes pulp de ci\xc3\xa8ncia-ficci\xc3\xb3. L\'any 1929, Siegel va publicar el que pot ser el primer fanzine de ci\xc3\xa8ncia-ficci\xc3\xb3, "Cosmic Stories", que feia a m\xc3\xa0 amb una m\xc3\xa0quina d\'escriure i anunciava a la secci\xc3\xb3 d\'anuncis classificats de la revista "Science Wonder Stories"._NEWLINE_Siegel va anar a la Glenville High School on va treballar al peri\xc3\xb2dic setmanal de l\'escola, The Torch (la torxa). Era un estudiant t\xc3\xadmid, no gaire popular, per\xc3\xb2 es va donar a con\xc3\xa8ixer gr\xc3\xa0cies a una par\xc3\xb2dia del personatge de Tarzan, "Goober the Mighty". A Glenville va con\xc3\xa8ixer qui seria el seu col\xc2\xb7laborador en el futur, Joe Shuster. L\'equip d\'escriptor i dibuixant van entrar al m\xc3\xb3n del c\xc3\xb2mic amb la revista "More Fun Comics", de l\'editorial Major Malcolm Wheeler-Nicholson, debutant amb l\'aventurer mosqueter "Henri Duval" i amb la tira del lluitador contra el crim "Dr. Occult" al "More Fun" n\xc3\xbamero 6 (octubre del 1935).\n_START_SECTION_\nSuperman\n_START_PARAGRAPH_\nSiegel i Shuster van crear Superman. Van utilitzar una primera versi\xc3\xb3 del personatge a contes curts i a una proposta de c\xc3\xb2mic l\'any 1933. Anys despr\xc3\xa9s, el 1938, l\'editor Vin Sullivan la va escollir com a la hist\xc3\xb2ria de portada pel Action Comics n\xc3\xbamero 1 (juny del 1938). L\'any seg\xc3\xbcent, Siegel i Shuster van comen\xc3\xa7ar a publicar la tira di\xc3\xa0ria sindicada de Superman._NEWLINE_El 1946, Siegel i Shuster, apropant-se al final del contracte de deu anys per fer hist\xc3\xb2ries de Superman, van demandar a la National sobre els drets dels personatges. Despr\xc3\xa9s de dos anys de lluita, van aconseguir els drets de Superboy, que van tornar a vendre a la National per $100,000. Aquest fet va tallar la seva relaci\xc3\xb3 l\'editorial per una d\xc3\xa8cada. L\'any 1947, l\'equip es va tornar a unir amb l\'editor Vin Sullivan, ara el fundador i editor de la companya de c\xc3\xb2mics Magazine Enterprises; on van crear al personatge Funnyman. Al principi dels anys 1950, Siegel va ser director art\xc3\xadstic dels c\xc3\xb2mics de l\'editorial Ziff-Davis, m\xc3\xa9s tard, el 1959, va tornar a DC on va escriure noves hist\xc3\xb2ries de Superman. Va tornar a demandar a DC sobre els drets de Superman una altra vegada el 1967.'